CELEX: 62016TN0383
Language: el
Date: 2016-07-20 00:00:00
Title: Υπόθεση T-383/16: Προσφυγή της 20ής Ιουλίου 2016 — Tri Ocean Energy κατά Συμβουλίου

26.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 350/21
            
         Προσφυγή της 20ής Ιουλίου 2016 — Tri Ocean Energy κατά Συμβουλίου
   (Υπόθεση T-383/16)
   (2016/C 350/27)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Tri Ocean Energy (Κάιρο, Αίγυπτος) (εκπρόσωποι: P. Saini, QC, R. Mehta, Barrister, και N. Sheikh, Solicitor)
   
      Καθού: Συμβούλιο της Ευρωπαϊκής Ένωσης
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση (ΚΕΠΠΑ) 2016/850 του Συμβουλίου, της 27ης Μαΐου 2016, για την τροποποίηση της αποφάσεως 2013/255/ΚΕΠΠΑ σχετικά με περιοριστικά μέτρα κατά της Συρίας (ΕΕ 2016, L 141, σ. 125), στο μέτρο που την αφορά,
            
         
               —
            
            
               να ακυρώσει τον εκτελεστικό κανονισμό (ΕΕ) 2016/840 του Συμβουλίου, της 27ης Μαΐου 2016, για την εφαρμογή του κανονισμού (EE) 36/2012 σχετικά με περιοριστικά μέτρα λόγω της κατάστασης στη Συρία (ΕΕ 2016, L 141, σ. 30), στο μέτρο που την αφορά, και
            
         
               —
            
            
               να καταδικάσει το Συμβούλιο στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη των αιτημάτων της, η προσφεύγουσα προβάλλει πέντε λόγους ακυρώσεως:
   
               1.
            
            
               Πρώτον, ότι δεν πληρούνταν οι προϋποθέσεις εγγραφής του ονόματός της στο παράρτημα της προσβαλλόμενης αποφάσεως και του προσβαλλόμενου κανονισμού, οι οποίες προβλέπονται στο άρθρο 28, παράγραφος 1, της αποφάσεως 2013/255/ΚΕΠΠΑ σχετικά με περιοριστικά μέτρα κατά της Συρίας (η αρχική απόφαση) και στο άρθρο 15, παράγραφος 1, στοιχείο α', του κανονισμού (ΕΕ) 36/2012 του Συμβουλίου σχετικά με περιοριστικά μέτρα λόγω της κατάστασης στη Συρία (ο αρχικός κανονισμός).
            
         
               2.
            
            
               Δεύτερον, ότι συντρέχει προσβολή του δικαιώματος άμυνας και του δικαιώματος αποτελεσματικής δικαστικής προστασίας.
            
         
               3.
            
            
               Τρίτον, ότι το Συμβούλιο παρέβη την υποχρέωση αιτιολογήσεως, τόσο ως προς την προσβαλλόμενη απόφαση όσο και ως προς τον προσβαλλόμενο κανονισμό.
            
         
               4.
            
            
               Τέταρτον, ότι το δικαίωμα ιδιοκτησίας και η φήμη της προσφεύγουσας εθίγησαν αδικαιολόγητα και δυσανάλογα.
            
         
               5.
            
            
               Πέμπτον, ότι συντρέχει πρόδηλη πλάνη εκτιμήσεως.